Astfel, cetățenii-consumatori continuă să ceară insistent statului să îi protejeze impotriva unor evenimente, care, în trecut, erau unanim considerate fatalități (catastrofe naturale, schimbări climatice, epidemii etc.) și adesea împotriva noilor riscuri născute din dezvoltarea industrială (poluare, contaminarea alimentelor, efectul de seră etc.). De asemenea, confruntați cu un mediu complex și în rapidă schimbare, producătorii privați (întreprinderi, gospodării familiale etc.) pretind, în general, ca statul să fie un ,,reductor de incertitudini'', adică să fie un ,,stat strateg'' care să le pregătească viitorul.